ເຟ​ສ​ບຸກ ມີ​ແຜນ​ເປີດ​ຕົວ ສະ​ກຸນ​ເງິນ ດີ​ຈິ​ຕອ​ລ 
ຂ່າວນອງ​ນັນ​ ເລື່ອງຂໍ້​ມູນ​ສ່ວນ​ຕົວ ໄດ້​ສ້າງ​ຄວາມ​ກະ​ທົບ​ກະ​ເທືອນ ຕໍ່​ບໍ​ລິ​ສັດ ເຟ​ສ​ບຸກ ຊ້ຳ​ແລ້ວ​ຊ້ຳ​ອີກ ​ໃນໄລ​ຍະ​ສອງສາມປີທີ່ຜ່ານມາ.
ເຟສບຸກ ໄດ້ປະກາດແຜນການທີ່ຈະເປີດຕົວສະກຸນເງິນດີຈິຕອລໃໝ່ ໃນວັນອັງຄານ ວານນີ້, ເອີ້ນວ່າ ລີບຣາ, ໃນຫົກເດືອນທຳອິດຂອງປີ 2020 ແອັບພລີເຄຊັນດ້ານການ ເງິນຊື່ວ່າ ຄາລີບຣາ ຈະເປັນໂປຣແກຣມຊື້ຂາຍທາງດິຈິຕອລ ທີ່ອະນຸຍາດໃຫ້ຜູ້ໃຊ້ເພື່ອ ຈ່າຍ ແລະ ຮັບເອົາສະກຸນເງິນດັ່ງກ່າວນັ້ນ ໃນຂະນະທີ່ບໍລິສັດຍັກໃຫຍ່ດ້ານສື່ສັງຄົມ ແມ່ນກຳລັງຜັກດັນໃຫ້ໂຄງການທີ່ວ່ານັ້ນ ເກີດຂຶ້ນໃນເວລານີ້, ເຂົ້າເຈົ້າແມ່ນນຶ່ງໃນສະມາຊິກກໍ່ຕັ້ງ 28 ບໍລິສັດຂອງສະມາຄົມ ລີບຣາ ທີ່ເປັນເອກະລາດ, ເຊິ່ງຈະເປັນຜູ້ຄວບຄຸມສະກຸນເງິນດັ່ງກ່າວ ບໍລິສັດ Visa, Spotify, Ebay, Paypal ແລະ Uber ກໍແມ່ນສະມາຊິກເຊັ່ນກັນ, ແນວໃດກໍຕາມ ສະມາຄົມດັ່ງກ່າວຫວັງວ່າຈະມີເຖິງ 100 ບໍລິສັດໃນເວລາເປີດຕົວນັ້ນ ລີບຣາ ໄດ້ ເພັ່ງເລັງໃສ່ປະຊາຊົນຫຼາຍລ້ານຄົນຜູ້ທີ່ຢູ່ນອກ ລະບົບການເງິນ, ຜູ້ທີ່ສາມາດເຂົ້າ ເຖິງໂທລະສັບມືຖື ຂ່າວນອງນັນເລື່ອງຂໍ້ມູນສ່ວນຕົວ ໄດ້ກະທົບບໍລິສັດ ເຟສບຸກ ຢ່າງຊ້ຳແລ້ວຊ້ຳອີກໃນ ສອງສາມປີທີ່ຜ່ານມາ, ແລະສະກຸນເງິນດິຈິຕອລໃໝ່ຂອງເຂົາເຈົ້າກໍອາດເຮັດໃຫ້ບັນ ຫານັ້ນ ຮຸນແຮງຂຶ້ນຕື່ມໄດ້ ເຖິງແມ່ນວ່າບໍລິສັດດັ່ງກ່າວຈະພະຍາຍາມທີ່ຈະຂະຫຍາຍ ນອກເໜືອສື່ສັງຄົມນັ້ນ, ບັນດາສະມາຊິກສະພາ, ຜູ້ອອກກົດລະບຽບ ແລະ ຜູ້ສະໜັບ ສະໜູນຂໍ້ມູນສ່ວນຕົວ ແມ່ນໄດ້ຮຽກຮ້ອງການລົງໂທດ ຫຼື ບັງຄັບໃຫ້ແຍກຕົວ ເຖິງແມ່ນຜູ້ໃຊ້ສະກຸນເງິນ ລີບຣາ ຈະສາມາດສົ່ງເງິນຜ່ານ ແອັບພລີເຄຊັນ Facebook Messenger ແລະ Whatsapp ກໍຕາມ, ບໍລິສັດຍ່ອຍຂອງ ເຟສບຸກ ໄດ້ກ່າວວ່າ ເຂົາ ເຈົ້າຈະຮັກສາຂໍ້ມູນ ກ່ຽວກັບ ການໂອນເງິນແຍກຈາກຂໍ້ມູນທີ່ໄດ້ໃຊ້ສຳລັບການໂຄສະ ນາ ໂຄງຮ່າງປະຕິບັດງານຫຼາຍຮູບແບບທີ່ວ່ານີ້ ໄດ້ສະທ້ອນໃຫ້ເຫັນແອັບພລີເຄຊັນ WeChat ຂອງ ຈີນ ທີ່ອະນຸຍາດໃຫ້ຜູ້ໃຊ້ສົ່ງຂໍ້ຄວາມ, ໂທລະສັບວິດີໂອ, ຈ່າຍຄ່າທຳ ນຽມ, ສັ່ງຊື້ສິນຄ້າ, ໂອນເງິນ, ຈອງການນັດໝາຍ, ຈອງປີ້ເດີນທາງ, ກວດກາຄວາມ ແອອັດ ແລະ ອື່ນໆ ບັນດານັກວິຈານໄດ້ກ່າວຫາ WeChat ກ່ຽວກັບ ການກວດກາ ຄວາມບໍ່ເຫັນດີທາງການເມືອງໃນ ຈີນ ສະກຸນເງິນ ເປີດດັ່ງກ່າວ ຈະຖືກສ້າງຂຶ້ນໃນລະບົບ Blockchain, ເປັນຖານຂໍ້ມູນດິ ຈິຕອລສາທາລະນະ ກ່ຽວກັບ ການໂອນເງິນ, ເຊິ່ງຄອມພິວເຕີຂອງແຕ່ລະບຸກຄົນນັ້ນ ໄດ້ເຂົ້າຮ່ວມ ຜູ້ໃຊ້ຈະສົ່ງ ແລະ ຮັບເງິນ ພາຍໃຕ້ຊື່ປອມ, ບໍ່ອອກຊື່ໃນປຶ້ມບັນຊີ ລີບຣາ ຈະຖືກເຊື່ອມໂຍງກັບການສຳຮອງຊັບສິນ, ຄືການຝາກເງິນໃນທະນາຄານ ແລະ ພັນທະບັດຂອງລັດຖະບານຈາກທະນາຄານກາງ, ເຊິ່ງກົງກັນຂ້າມກັບ ສະກຸນເງິນດິ ຈິຕອລທີ່ບໍ່ແນ່ນອນ, ບໍ່ມີການໜູນຫຼັງຄື Bitcoin ເງິນທີ່ຜູ້ໃຊ້ຮັກສາໄວ້ໃນທະນາຄານ ຈະສ້າງດອກເບ້ຍໃຫ້ເຟສບຸກ ແລະ ສະມາຊິກຂອງສະມາຄົມ ລີບຣາ ອື່ນໆ, ອີງຕາມ ການກ່າວຂອງບໍລິສັດ Tech Crunch ໃນຂະນະທີ່ການໃຊ້ ແລະ ລົງທຶນໃນສະກຸນເງິນດີຈິຕອລ ແມ່ນມີຄວາມສ່ຽງສູງ ແລະ ສ່ວນໃຫຍ່ມີຄວາມບໍ່ແນ່ນອນໃນເວລານີ້, ເຟສບຸກ ແລະ ສະມາຄົມ ລີບຣາ ອາດສາ ມາດນຳເອົາມັນມາເປັນສະກຸນເງິນທີ່ແຜ່ຫຼາຍໄດ້